रायपुर, 15 मई (आरएनएस)। मुख्यमंत्री डॉ. रमन सिंह ने प्रदेश व्यापी विकास यात्रा के तीसरे दिन कल नारायणपुर जिला मुख्यालय के कलेक्टोरेट कार्यालय के सामने स्थापित संविधान निर्माता बाबा साहब डॉ. भीमराव अम्बेडकर की प्रतिमा का अनावरण किया। उन्होंने इसके पहले आम सभा को सम्बोधित करते हुए नारायणपुर में अम्बेडकर पार्क के विकास के लिए 50 लाख रूपए की स्वीकृति की घोषणा की। इस अवसर पर राजस्व एवं उच्च शिक्षा मंत्री प्रेमप्रकाश पाण्डेय, आदिम जाति विकास एवं स्कूल शिक्षा मंत्री केदार कश्यप, बस्तर संभागायुक्त दिलीप वासनिकर, कलेक्टर टोपेश्वर वर्मा सहित अनेक जनप्रतिनिधि, समाजसेवी संस्थाओं के पदाधिकारी और प्रबुद्ध नागरिक उपस्थित थे।